CELEX: 62021CN0807
Language: fi
Date: 2021-12-21 00:00:00
Title: Asia C-807/21: Ennakkoratkaisupyyntö, jonka Kammergericht Berlin (Saksa) on esittänyt 21.12.2021 – Deutsche Wohnen SE v. Staatsanwaltschaft Berlin

21.3.2022   
            
            
               FI
            
            
               Euroopan unionin virallinen lehti
            
            
               C 128/8
            
         
      Ennakkoratkaisupyyntö, jonka Kammergericht Berlin (Saksa) on esittänyt 21.12.2021 – Deutsche Wohnen SE v. Staatsanwaltschaft Berlin
      (Asia C-807/21)
      (2022/C 128/11)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Kammergericht Berlin
      
         Pääasian asianosaiset
      
      
         Kantaja: Deutsche Wohnen SE
      
         Vastaaja: Staatsanwaltschaft Berlin
      
         Ennakkoratkaisukysymykset
      
      
                  1)
               
               
                  Onko asetuksen (EU) 2016/679 (1) 83 artiklan 4–6 kohtaa tulkittava siten, että sillä sisällytetään SEUT 101 ja SEUT 102 artiklassa tarkoitetut toiminnallinen yrityksen käsite ja funktionaalisen vastuun periaate kansalliseen oikeuteen sillä seurauksella, että hallinnollisista rikkomuksista annetun lain (Gesetz über Ordnungswidrigkeiten) 30 §:n perustana olevaa luonnollisen henkilön vastuuta koskevaa periaatetta laajentamalla hallinnollista seuraamusmaksua koskeva menettely voidaan toteuttaa suoraan yritystä vastaan, eikä hallinnollisen seuraamusmaksun määräämisen edellytyksenä ole sen toteaminen, että luonnollinen ja yksilöity henkilö on, tarvittaessa kaikki objektiiviset ja subjektiiviset tunnusmerkit täyttämällä, tehnyt hallinnollisen rikkomuksen?
               
            
                  2)
               
               
                  Jos ensimmäiseen kysymykseen vastataan myöntävästi: Onko asetuksen (EU) 2016/679 83 artiklan 4–6 kohtaa tulkittava siten, että yrityksen on työntekijänsä välityksellä pitänyt syyllistyä rikkomukseen tuottamuksellisesti (ks. perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (2) 23 artikla), vai voidaanko yritykselle lähtökohtaisesti määrätä hallinnollinen seuraamusmaksu jo sille kuuluvien velvollisuuksien objektiivisesta rikkomisesta (ankara vastuu)?
               
            
         (1)  Luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) 27.4.2016 annettu Euroopan parlamentin ja neuvoston asetus (EU) 2016/679 (EUVL 2016, L 119, s. 1).
      
         (2)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EUVL 2003, L 1, s. 1).